LĪGUMS Nr. DPPA/1-6.3/24/29
Par degvielas iegādi Krāslavas novada pašvaldības Dagdas pilsētas un pagastu apvienības vajadzībām

iepirkuma 2.daļa

Līgums sagatavots elektroniski un parakstīts ar drošu elektronisko parakstu, kas satur laika zīmogu. 

Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.
Krāslavas novada pašvaldības Dagdas pilsētas un pagastu apvienība, reģistrācijas Nr.50900036651, apvienības vadītāja p.i. Kristīnes Azinas personā, kura rīkojas pamatojoties uz apvienības nolikumu (turpmāk tekstā - Pasūtītājs), no vienas puses, un 

AS "VIADA Baltija", reģ.Nr.40103867145 juridiskā adrese Alīses iela 3, Rīga, LV-1046, tās valdes priekšsēdētāja Arunas Satkus personā, kurš rīkojas uz sabiedrības statūtu pamata, (turpmāk tekstā – Izpildītājs), no otras puses, (turpmāk tekstā katrs atsevišķi vai abi kopā Puse/-es), pamatojoties uz atklāta konkursa „Degvielas iegāde Krāslavas novada pašvaldības Dagdas pilsētas un pagastu apvienības vajadzībām” (ID Nr. DPPA 2023/20), turpmāk tekstā – Iepirkums, rezultātiem, noslēdz šādu līgumu, turpmāk tekstā – Līgums:
1. Līguma priekšmets

1.1. Izpildītājs pārdod un Pasūtītājs, izmantojot Izpildītāja kredītkartes (turpmāk – Kartes), iegādājas 95E markas benzīnu un dīzeļdegvielu (turpmāk – Prece) Izpildītāja degvielas uzpildes stacijās (turpmāk – DUS), DUS darba laikos Latvijā un pie sadarbības partneriem ārpus Latvijas teritorijas.

2. Līguma termiņš, summa un norēķinu kārtība

2.1. Līgums tiek noslēgts uz 36 (trīsdesmit sešiem) mēnešiem. Līguma  kopēja summa  nepārsniedz EUR 47560.00 (četrdesmit septiņi tūkstoši pieci simti sešdesmit euro un 00 centi), bez pievienotās vērtības nodokļa (turpmāk – PVN).  PVN tiek aprēķināts normatīvajos aktos noteiktajā kārtībā. Pasūtītājs iegādājas Preci pēc nepieciešamības.
2.2. Izpildītājs piešķir Pasūtītājam pastāvīgu [..] bez PVN normatīvajos aktos noteiktā apmērā, katram degvielas litram, iegādājoties Preci Izpildītāja DUS Latvijā. Atlaide tiek atspoguļota ikmēneša rēķinā.
2.3. Preces 1 (viena) litra cenu, iegādājoties Preci ar Kartēm Izpildītāja DUS Latvijā, veido Preces 1 (viena) litra realizācijas cena Izpildītāja DUS Latvijā mīnus Līguma 2.2. punktā noteiktā atlaide.
2.4. Izpildītājs Līguma darbības laikā nav tiesīgs samazināt Līguma 2.2. punktā noteikto atlaidi Preces iegādei.
2.5. Pasūtītājs par Preci var norēķināties tikai ar tādām Kartēm, kuru tekošajā kontā ir naudas summa (Pasūtītājam piešķirts kartes ikmēneša kredīts), kas ir pietiekama Pasūtītāja izvēlētās Preces cenas samaksai.
2.6. Izpildītājs līdz katra mēneša 5.datumam nosuta Pasūtītājam atskaiti un rēķinu par Karšu izmantošanu iepriekšējā mēnesī. Izpildītājs atskaitē norāda informāciju par katras kartes norēķiniem, tas ir, Preces iegādes datumu, laiku, vietu, iegādātās Preces veidu, Preces 1 (viena) litra cenu, piemēroto atlaidi. Izpildītājs atskaites un rēķinus par degvielas karšu izmantošanu izsniedz bez maksas. Izpildītājs nodrošina atskaites un rēķina nosūtīšanu elektroniski uz e-pasta adresi: gramatvediba.dagda@kraslava.lv. Rēķins ir derīgs bez paraksta.
2.7. Pamatojoties uz Pasūtītāja iesniegumu, Izpildītājs veic pārbaudi, kuras rezultātā iesniedz kļūdu labojumu par Karšu konta izrakstu Pasūtītājam 5 (piecu) kalendāro dienu laikā pēc Pasūtītāja iesnieguma.
3. Pušu tiesības un pienākumi
3.1. Izpildītājs apņemas:

3.1.1. nodrošināt Līguma prasībām atbilstošas kvalitātes Preci;

3.1.2. izgatavot un piegādāt Kartes, kas ir derīgas visā Līguma darbības laikā, un izsniegt PIN (personas identifikācijas numurs) kodus, kas garantē Karšu aizsardzību, Pasūtītājam bez maksas 3 (trīs) darba dienu laikā no aizpildīta Karšu pieteikuma saņemšanas dienas. Karšu izmantošana ir bez maksas;
3.1.3. piešķirt Pasūtītājam kredītu, kādu Pasūtītājs ir norādījis Karšu pieteikumā;
3.1.4. 3 (trīs) darba dienu laikā no Pasūtītāja paziņojuma saņemšanas brīža bez maksas nomainīt bojātu vai nederīgu karti, ja Pasūtītājs konstatē bojātu vai nederīgu karti un par to paziņo Izpildītājam;
3.1.5. neizpaust informāciju trešajām personām, kas tam Līguma darbības laikā tieši vai netieši kļūst zināma par Pasūtītāju vai tā darbiniekiem.

3.2. Pasūtītājs apņemas:

3.2.1. pasūtīt Kartes, iesniedzot Izpildītājam Pasūtītāja aizpildītu Karšu pieteikumu;
3.2.2. norēķinoties ar Kartēm, lietot PIN kodu;
3.2.3. neizpaust Izpildītāja izsniegtos PIN kodus trešajām personām, izņemot karšu lietotājus.

4. Preces kvalitāte

4.1. Prece, kas Latvijā tiek pārdota saskaņā ar Līguma noteikumiem, atbilst spēkā esošo Latvijas nacionālo standartu, Eiropas Savienības standartu un citu starptautisko vai reģionālo standartizācijas organizāciju standartu, kā arī normatīvo aktu prasībām, tajā skaitā, Ministru kabineta 2012.gada 12.jūnija noteikumu Nr. 409 “Noteikumi par vides aizsardzības prasībām degvielas uzpildes stacijām, naftas bāzēm un pārvietojamajām cisternām” un Ministru kabineta 2000.gada 26.septembra noteikumu Nr. 332 “Noteikumi par benzīna un dīzeļdegvielas atbilstības novērtēšanu” prasībām.
4.2. Prece, kas Lietuvā vai Igaunijā tiek pārdota saskaņā ar Līguma noteikumiem, atbilst spēkā esošo Lietuvas vai Igaunijas nacionālo standartu, Eiropas Savienības standartu un citu starptautisko vai reģionālo standartizācijas organizāciju standartu, kā arī Lietuvas vai Igaunijas normatīvo aktu prasībām.
4.3. Mainoties normatīvajiem aktiem vai standartiem attiecībā uz Preces kvalitāti, Precei jāatbilst jaunajiem kritērijiem, neatkarīgi no Preces nosaukuma iespējamās maiņas.
4.4. Pretenzijas par Preces kvalitāti Pasūtītājs iesniedz Izpildītājam rakstveidā, pievienojot eksperta atzinumu par Preces neatbilstību Līguma prasībām. Pasūtītāja pretenziju par Preces kvalitāti Izpildītājs izskata 10 (desmit) kalendāro dienu laikā.
4.5. Ja Izpildītājs Pasūtītāja iesniegto pretenziju par Preces kvalitāti un tai pievienoto eksperta atzinumu par Preces neatbilstību Līguma prasībām neatzīst, Puses vienojas par cita eksperta pieaicināšanu atzinuma par Preces atbilstību Līguma prasībām sniegšanai. Ja pieaicinātais eksperts pamatoti apstiprina nekvalitatīvas Preces faktu, Izpildītājs sedz Pasūtītājam zaudējumus, kas Pasūtītājam radušies sakarā ar nekvalitatīvu Preci, un ar eksperta darbību saistītos izdevumus.

5. Pušu atbildība

5.1. Ja Pasūtītājs neveic maksājumus Līguma noteiktajā termiņā, Pasūtītājs pēc Izpildītāja pieprasījuma maksā Izpildītājam līgumsodu 1% (viena procenta) apmērā no neapmaksātās summas par katru nokavēto darba dienu, bet ne vairāk kā 10% (desmit procentus) no Līguma kopējās summas.
5.2. Ja Izpildītājs neizsniedz Pasūtītājam Kartes Līguma 3.1.2. apakšpunktā noteiktajā termiņā, Pasūtītājam ir tiesības pieprasīt Izpildītājam un Izpildītājam ir pienākums maksāt Pasūtītājam līgumsodu 0,1% (nulle, komats, viena procenta) apmērā no Līguma kopējās summas par katru nokavēto darba dienu, bet ne vairāk kā 10% (desmit procenti) no Līguma kopējās summas.
5.3. Līgumsoda samaksa neatbrīvo Puses no saistību izpildes.

6. Apakšuzņēmēju nomaiņas kārtība

6.1. Līguma izpildē Izpildītāja piedāvājumā norādītā personāla un apakšuzņēmēju nomaiņa un jauna personāla vai apakšuzņēmēju piesaiste notiek saskaņā ar Publisko iepirkumu likuma 62. pantu. 
6.2. Ja speciālista vai apakšuzņēmēja maiņa nepieciešama iepriekš neparedzamu apstākļu dēļ, tam par to nekavējoties, t.i., vismaz 1 (vienas) darba dienas laikā, jāpaziņo Pasūtītājam un ne vēlāk kā 3 (trīs) darba dienu laikā, jāiesniedz maiņas pieteikums. Līdz speciālista vai apakšuzņēmēja maiņas jautājuma saskaņošanai, Izpildītāja pienākums ir nodrošināt Līguma izpildi pilnā apmērā, nodrošinot promesošā speciālista aizvietošanu ar tādu darbinieku, kuram ir tiesības veikt attiecīgos pakalpojumus.
6.3. Līguma izpildē iesaistītā personāla un/vai apakšuzņēmēju nomaiņu veikt ievērojot šādu kārtību:
6.3.1. Izpildītājs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē;
6.3.2. Iepirkuma piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu;
6.3.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
6.3.3.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
6.3.3.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likumā minētajiem pretendentu izslēgšanas gadījumiem (kur attiecināms);
6.3.3.3. Izpildītāja apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
6.3.3.4. piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz  10 000 EUR no kopējās Līguma vērtības (apakšuzņēmēja veicamo darbu vai sniedzamo pakalpojumu vērtība tiek noteikta Publisko iepirkumu likuma 63. panta trešajā daļā noteiktajā kārtībā), atbilst Publisko iepirkumu likuma 42. panta otrajā daļā minētajiem pretendentu izslēgšanas gadījumiem.
6.3.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma  noteikumus.
6.3.5. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta un šī Līguma noteikumiem. Par pieņemto lēmumu Pasūtītājs paziņo rakstveidā, nosūtot to pa faksu vai elektroniski, kā arī pa pastu uz otras puses norādīto adresi. 

6.3.6. Izpildītājs nav tiesīgs pieprasīt segt papildus izmaksas, kuras rodas vai kuras ir saistītas ar jebkura darbinieka atlaišanu vai nomaiņu.
7. Nepārvaramā vara

7.1. Puses ir atbrīvotas no atbildības par Līguma nepildīšanu, ja tā rodas pēc Līguma noslēgšanas nepārvaramas varas ietekmes rezultātā, kuru attiecīgā no Pusēm (vai Puses kopā) nevarēja paredzēt, novērst un ietekmēt.
7.2. Nepārvaramas varas apstākļu pierādīšanas pienākums gulstas uz to Pusi, kura uz tiem atsaucas.
7.3. Katra no Pusēm, kuru Līguma ietvaros ietekmē nepārvarama vara, 3 (trīs) darba dienu laikā par to paziņo otrai Pusei.

8. Strīdu izšķiršanas kārtība

8.1. Jebkuras nesaskaņas, domstarpības vai strīdus Puses risina savstarpēju pārrunu ceļā.

8.2. Ja Puses 30 (trīsdesmit) kalendāro dienu laikā nevar vienoties, strīdu risina tiesā saskaņā ar Latvijas Republikas normatīvajiem aktiem.

9. Līguma grozījumi

9.1. Līgumu var grozīt tikai ar Pušu rakstisku vienošanos, saskaņā ar Publisko iepirkumu likuma 61.pantā noteikto. Līguma grozījumi pievienojami Līgumam, un tie kļūst par Līguma neatņemamu sastāvdaļu.
9.2. Būtiski Līguma grozījumi pieļaujami, iestājoties apstākļiem, kas atbilst jebkuriem no Publisko iepirkumu likuma 61.panta trešajā daļā minētajiem priekšnoteikumiem. Izmaiņas pakalpojumu apjomos vai papildu pakalpojumu var veikt, ja ir attiecināms kāds no turpmāk norādītajiem gadījumiem:
9.2.1. konstatēta nepieciešamība veikt tādu pakalpojumu vai darbu, kas sākotnēji netika iekļauti Tehniskajā specifikācijā, jo to nepieciešamību nebija iespējams paredzēt;
9.2.2. konstatēta nepieciešamība sniegt pakalpojumu vai veikt tādus darbus, kas izriet no Pasūtītāja prasību izmaiņām un/vai jaunām prasībām;
9.2.3. pakalpojuma nepārtrauktības nodrošināšanai vai citu objektīvu apstākļu dēļ, Puses, savstarpēji vienojoties, ir tiesīgas pagarināt Līguma darbības termiņu.
9.2.4. ja Izpildītāju aizstāj ar citu piegādātāju atbilstoši komerctiesību jomas normatīvajiem aktiem par komersantu reorganizāciju un uzņēmuma pāreju
9.3. Pasūtītājs ir tiesīgs veikt izmaiņas darbu daudzumos Līguma darbības laikā, lai Līguma ietvaros veiktu darbus, kas nav minēti sākotnējā dokumentācijā, bet ir uzskatāmi par nepieciešamiem, lai sasniegtu paredzēto galarezultātu un lai nodrošinātu pakalpojuma izpildi.
9.4. Visi grozījumi Līgumā ir spēkā tikai pēc rakstiskas papildu vienošanās noslēgšanas starp Pusēm, ja Līgumā nav noteikts citādi.
9.5. Pusēm ir pienākums paziņot otrai Pusei par iespējamajām izmaiņām vai apstākļiem, kuri varētu ietekmēt Pakalpojumu kvalitāti, Līguma summu vai Pakalpojumu sniegšanas laiku.
9.6. Pusēm nekavējoties jāinformē vienai otru, ja konstatē, ka:
9.6.1. starp Līguma dokumentos sniegtajiem datiem ir pretrunas;
9.6.2. Līguma dokumentos dotie dati atšķiras no reālajiem apstākļiem;
9.6.3. Līguma izpildei nozīmīgi apstākļi ir izmainījušies vai radušies jauni;

9.7. notikušas izmaiņas Latvijas Republikas normatīvajos aktos, kas ietekmē Līguma izpildi.
10. Līguma izbeigšana

10.1. Līgumu var izbeigt pirms termiņa, Pusēm par to savstarpēji rakstiski vienojoties.
10.2. Pasūtītājam ir tiesības vienpusēji izbeigt Līgumu pirms termiņa, iesniedzot Izpildītājam rakstisku paziņojumu 2 (divus) mēnešus iepriekš. Šajā gadījumā Pasūtītājs ir atbrīvots no jebkādām izmaksām, līgumsodiem vai sankcijām.
10.3. Izpildītājam ir tiesības vienpusēji izbeigt Līgumu pirms termiņa, iesniedzot Pasūtītājam rakstisku paziņojumu, ja Pasūtītājs pēc Izpildītāja rakstveida brīdinājuma nosūtīšanas vairāk nekā 30 (trīsdesmit) dienas nav veicis rēķina apmaksu.
10.4. Ja Līguma 7. nodaļā minētie apstākļi turpinās ilgāk par 1 (vienu) mēnesi, jebkurai Pusei ir tiesības vienpusēji izbeigt Līgumu.
10.5.  Līguma pirmstermiņa izbeigšana notiek saskaņā ar Publisko iepirkumu likuma 64.pantā noteikto kārtību.
10.6. Atbilstoši Starptautisko un Latvijas Republikas nacionālo sankciju likuma 11.1 panta trešajā daļā noteiktajam, Pasūtītājam ir tiesības, rakstveidā paziņojot Izpildītājam, vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
11. Personas datu apstrādes nosacījumi
11.1. Līguma  ietvaros  Izpildītājs un Pasūtītājs  ir  uzskatāmi  par  personas  datu  apstrādes pārziniem  un Pakalpojumu sniegšanas laikā iegūto personas datu apstrādi veic saskaņā ar 2016. gada 27.aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) noteikto.
11.2. Pamatojoties uz 2016. gada 27. aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), Pasūtītājs personas datus apstrādās, lai nodrošinātu Līguma izpildi. Pasūtītājs personu datus nepieciešamības gadījumā publiskos atbilstoši Līgumā vai normatīvajos aktos noteiktajam.
11.3. Puses apliecina, ka Līgumā norādītos vai saskaņā ar Līguma izpildi nodotos Pušu darbinieku personu datus izmantos tikai Līguma izpildei (dati tiks apstrādāti tikai saskaņā ar Līguma priekšmetu, uz Līguma darbības termiņu un tikai saskaņā ar spēkā esošo tiesību aktu prasībām).
11.4. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses fizisko personu datiem. Puses apņemas nenodot tālāk trešajām personām otras Puses iesniegtos fizisko personu datus. Ja saskaņā ar spēkā esošajiem tiesību aktiem Pusēm var rasties šāds pienākums, tie pirms personas datu nodošanas informē par to otru Pusi, ja vien to neaizliedz spēkā esošie tiesību akti.
11.5. Katrai Pusei, neizpildot vai pienācīgi neizpildot savas saistības, ir jāsedz visi otrai Pusei vai trešajām personām nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga trešo personu priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina trešo personu, ieskaitot valsts pārvaldes iestādes, pretenzija, pārskaitot naudas summu pretenzijas iesniedzējam vai samaksājot uzlikto soda naudas summu.
11.6. Izpildītājs neizmanto tam uzticētos personas datus savām vajadzībām vai citiem ar Līgumu minēto saistību izpildi nesaistītiem mērķiem, ja vien tas neizriet no spēkā esošiem normatīviem aktiem.  
11.7. Pēc datu apstrādes pabeigšanas Līguma izbeigšanas gadījumā vai Līguma darbības termiņa beigās, Piegādātājs pēc Pasūtītāja norādījuma dzēš (iznīcina) vai nodod atpakaļ no Pasūtītāja saņemtos visus fizisko personas personu datus un to kopijas (vai arī dzēš (iznīcina) kopijas), ja vien Eiropas Savienības vai Latvijas normatīvajos aktos nav paredzēta personas datu glabāšana.
12. Noslēguma noteikumi

12.1. Pasūtītāja pilnvarotais pārstāvis ir apvienības vadītājs [..];  Pasūtītāja pilnvarotais pārstāvis risina ar Līguma izpildi saistītos jautājumus.
12.2. Izpildītāja pilnvarotais pārstāvis ir iepirkumu speciāliste [..]; Izpildītāja pilnvarotais pārstāvis risina ar Līguma izpildi saistītos jautājumus.
12.3. Ja uzņēmumu kartes Līguma noteikumi ir pretrunā ar noslēgto Līgumu, noteicošie ir noslēgtā Līguma noteikumi.
12.4. Pusēm ir pienākums nekavējoties informēt vienai otru par izmaiņām Līgumā norādītajos rekvizītos, sakaru līdzekļu numuru nomaiņu, adrešu un kredītiestāžu rekvizītu nomaiņu, kā arī Izpildītājam ir pienākums nekavējoties informēt Pasūtītāju par izmaiņām attiecībā uz Līgumā noteikto Izpildītāja pilnvaroto pārstāvi. Ja kāda Puse nav sniegusi informāciju par izmaiņām, tā uzņemas atbildību par zaudējumiem, kas šajā sakarā būtu radušies otrai Pusei.
12.5. Līguma oriģināls ir elektroniskā formātā, abpusēji parakstīts ar drošu elektronisko parakstu un satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katrai Pusei ir pieejams abpusēji parakstīts Līgums elektroniskā formātā.
12.6. Līguma pielikumi:

12.6.1. Tehniska specifikācija –– Pielikums Nr.1.;
12.6.2. Tehniskais piedāvājums – Pielikums Nr.2;
12.6.3. Finanšu piedāvājums – Pielikums Nr.3.

13. Pušu rekvizīti

